Gåten Knut Hamsun

***Gåten Knut Hamsun*** en norsk spillefilm og miniserie basert på Knut Hamsuns liv. Filmen hadde premiere i 1996 mens TV-serien ble sendt på NRK1 høsten 1997. Regien var ved Bentein Baardson. Rollen som Hamsun ble spilt av Per Sunderland. Filmen er et samarbeid mellom NRK og Northern Lights AS.

Filmen og serien er basert på Robert Fergusons biografi *Enigma – The Life of Knut Hamsun*, og handler om Hamsuns liv fra ung til gammel mann sett i lys av hans litteratur. Ved hjelp av biografien og Hamsuns egne bøker, forsøkte filmen/serien å nøste opp noen av trådene i hans lange og meget innholdsrike liv. 

Filmen var på to timer, mens serien var på seks timer fordelt på seks episoder.

## Handling

Ni år gammel ble Knut Hamsun overlatt til sin strengt religiøse onkel som pant for foreldrenes gjeld. Seks år senere forlot han sitt barndoms Nordland og la ut på en vei fylt av forsakelser og triumfer, fornedrelse og overmot, kjærlighet og forakt, beruselse og bitterhet – blomster og blod.

Vi følger Knut Hamsun gjennom hans år som omflakkende kramkar og sultende poet, og er med ham i hans livs triumfer og erobringer. Vi er der når han forfører kvinnene og bergtar sitt publikum, når han møter sin utkårede Marie og når han mottar sin Nobelpris. Når vi til slutt forlater Knut Hamsun, er han en gammel mann som sitter ruinert og foraktet på sitt Nørholm.

## Om filmen
Filmen kostet 35 millioner kroner å produsere, men fikk svakt oppmøte på kino. De fleste anmelderne mente at den var noe amputert og usammenhengende, men at den stort sett hadde gode skuespillerprestasjoner. *[[VG]]s* anmelder gav den terningkast tre og skrev at: «Hovedinntrykket er en staut og bastant film uten de fantasipirrende sprang og spenninger en gåte kan skjule». *[[Dagbladet]]s* anmelder gav den terningkast fire og skrev følgende: «Du aner "hull" i forløpet, strevet med å komprimere det svære materialet til en snaue to timers kinofilm. Tross det uunngåelig fragmentariske, har kinoversjonen sine gode øyeblikk.»

## Rolleliste
* Per Sunderland, *Knut Hamsun* – den eldre 
* Lars Øyno, *Knut Hamsun* – den voksne 
* Petter Width Kristiansen, *Knut Hamsun* – den yngre 
* Astrid Folstad, ''Marie Hamsun'' – den eldre 
* Kjersti Holmen, *Marie Hamsun* – den yngre 
* Anders T. Andersen, ''Arild Hamsun'' 
* Svein Andre Vassbotn, *Arild Hamsun* – 8 år
* Bjørn Richard Osa, *[[Tore Hamsun]]* – 10 år
* Benjamin Barker, *Espen Hamsun* 
* Petronella Barker, *Dagny* 
* Günter Bothur, *[[Adolf Hitler]]* 
* Bente Børsum, *[[Sigrid Stray]]*
* Johannes Eckhoff, *pantelåner* 
* Per Gørvell, *Tore Hamsun* 
* Sverre Hansen, *medredaktør* 
* Erik Hivju, *[[Gabriel Langfeldt]]* 
* Kristin Kajander, *husvertinne* 
* Kaare Kroppan, *husvert* 
* Nicolay Lange-Nielsen, *dommer Eide* 
* Lasse Lindtner, *[[Christian Gierløff]]* 
* Camilla Martens, *Sara*
* Mirjam Nytun, *Hamsuns datter*
* Terje Nordby, *Ødegaard* 
* Inga Marie Sarre, *Laura*  
* Elisabeth Sjølie, *venninne av Laura* 
* Sigmund Sæverud, *Lauras far* 
* Ingunn Beate Øyen, *Dora Holmen* 
* Edith Carlmar, *dame på sykehus* 
* Randi Brænne, *dame på kunstgalleri*
* Christopher Grenness, *journalist i rettssalen*

## Referanser


## Eksterne lenker
*